ADOBE

Contract de Licenţă Software

ÎNŞTIINŢARE CĂTRE UTILIZATOR: VĂ RUGĂM, CITIŢI CU ATENŢIE PREZENTUL CONTRACT. PRIN COPIEREA, INSTALAREA SAU UTILIZAREA SOFTWARE-ULUI, PARŢIAL SAU ÎN ÎNTREGIME, ACCEPTAŢI TOŢI TERMENII ŞI CONDIŢIILE PREZENTULUI CONTRACT, INCLUZÂND ÎN MOD SPECIAL PREVEDERILE CU PRIVIRE LA: SCHIMBAREA DE PROPRIETAR, CUPRINSE ÎN SECŢIUNEA 4; GARANŢIE, CUPRINSE ÎN SECŢIUNILE 6 ŞI 7; RESPONSABILITATE, CUPRINSE ÎN SECŢIUNEA 8; CONECTIVITATE ŞI CONFIDENŢIALITATE, CUPRINSE ÎN SECŢIUNEA 14; PRECUM ŞI PREVEDERILE ŞI EXCEPŢIILE SPECIFICE CUPRINSE ÎN SECŢIUNEA 16. SUNTEŢI DE ACORD CĂ PREZENTUL CONTRACT ESTE SIMILAR ORICĂRUI ALT CONTRACT SCRIS NEGOCIAT, SEMNAT DE DVS. ACEST CONTRACT POATE FI INVOCAT ÎMPOTRIVA DVS. ŞI ÎMPOTRIVA ORICĂREI ENTITĂŢI CARE A OBŢINUT SOFTWARE-UL ŞI ÎN NUMELE CĂREIA ESTE UTILIZAT: DE EXEMPLU, ANGAJATORUL DVS., DACĂ ESTE CAZUL. DACĂ NU SUNTEŢI DE ACORD CU TERMENII PREZENTULUI CONTRACT, NU FOLOSIŢI ACEST SOFTWARE. VIZITAŢI http://www.adobe.com/go/support_ro PENTRU A AFLA INFORMAŢII PRIVIND RETURNAREA SOFTWARE-ULUI ŞI OBŢINEREA UNEI RAMBURSĂRI.

PUTEŢI DISPUNE DE ALT CONTRACT SCRIS DIRECT CU ADOBE (DE EXEMPLU, UN CONTRACT DE LICENŢĂ DE VOLUM) CARE COMPLETEAZĂ SAU ANULEAZĂ TOATE SAU O PARTE DIN PREVEDERILE PREZENTULUI CONTRACT.

ADOBE ŞI FURNIZORII SĂI DEŢIN TOATE DREPTURILE DE PROPRIETATE INTELECTUALĂ ASUPRA SOFTWARE-ULUI. SOFTWARE-UL ESTE LICENŢIAT, NU VÂNDUT. ADOBE VĂ PERMITE COPIEREA, DESCĂRCAREA, INSTALAREA, UTILIZAREA SAU OBŢINEREA DE ORICE ALTE BENEFICII DE PE URMA FUNCŢIONALITĂŢII SAU A DREPTURILOR DE PROPRIETATE INTELECTUALĂ ASUPRA SOFTWARE-ULUI NUMAI ÎN CONFORMITATE CU TERMENII PREZENTULUI CONTRACT. UTILIZAREA DE MATERIALE ŞI SERVICII ADOBE SAU ALE UNOR TERŢE PĂRŢI, INCLUSE ÎN SOFTWARE SAU ACCESATE PRIN INTERMEDIUL ACESTUIA, POATE FI SUPUSĂ ALTOR TERMENI ŞI CONDIŢII STIPULATE ÎN MOD TIPIC ÎNTR-UN CONTRACT DE LICENŢĂ SEPARAT, ÎN CONDIŢIILE DE UTILIZARE SAU ÎNTR-UN FIŞIER „A SE CITI URMĂTOARELE” INCLUS ÎN SAU ÎNSOŢIND ASTFEL DE MATERIALE SAU SERVICII SAU LA http://www.adobe.com/go/thirdparty_ro. PUTEŢI GĂSI NOTIFICĂRILE NECESARE REFERITOARE LA MATERIALE CARE NU APARŢIN COMPANIEI ADOBE PE SITE-UL RESPECTIV.

SOFTWARE-UL POATE CAUZA CONECTAREA AUTOMATĂ A COMPUTERULUI DVS. LA INTERNET. PENTRU INFORMAŢII SUPLIMENTARE, CONSULTAŢI SECŢIUNILE 14 ŞI 16.

SOFTWARE-UL POATE INCLUDE TEHNOLOGII CONCEPUTE PENTRU A PREVENI UTILIZAREA ŞI COPIEREA NEAUTORIZATE. DUPĂ INSTALARE, LANSARE ŞI APOI LA INTERVALE NEREGULATE SAU REGULATE ACEASTĂ TEHNOLOGIE POATE CAUZA FĂRĂ NOTIFICARE PREALABILĂ CONECTAREA AUTOMATĂ A COMPUTERULUI DVS. LA INTERNET. ODATĂ CONECTAT, SOFTWARE-UL VA TRANSMITE INFORMAŢII CĂTRE ADOBE PRIN INTERNET, AŞA CUM SE DESCRIE LA http://www.adobe.com/go/activation_ro. ADOBE POATE UTILIZA INFORMAŢIILE TRANSMISE, PRECUM ŞI ALTE INFORMAŢII PE CARE DUMNEAVOASTRĂ SAU TERŢE PERSOANE NI LE FURNIZAŢI, PENTRU A DETECTA SAU A PREVENI FOLOSIREA FRAUDULOASĂ DE SOFTWARE ADOBE, FĂRĂ O LICENŢĂ VALIDĂ, SAU CARE NU ESTE FOLOSIT ÎN CONFORMITATE CU O LICENŢĂ VALIDĂ. SOFTWARE-UL CARE NU REUŞEŞTE SĂ SE CONECTEZE LA ADOBE ŞI CEL CARE DUPĂ CONECTAREA LA ADOBE ESTE DEPISTAT CĂ ESTE FOLOSIT FRAUDULOS, POATE OFERI DOAR FUNCŢIONALITĂŢI LIMITATE SAU POATE DEVENI IMPOSIBIL DE FOLOSIT.

1. Definiţii.

„Adobe” se referă la societatea Adobe Systems Incorporated, o companie din Delaware, 345 Park Avenue, San Jose, California 95110, dacă acest contract este încheiat în timp ce vă aflaţi în Statele Unite, Canada sau Mexic; în caz contrar, „Adobe” se referă la Adobe Systems Software Ireland Limited, 4-6 Riverwalk, Citywest Business Campus, Dublin 24, Irlanda.

„Adobe Runtime(s)” se referă la Adobe AIR, Adobe Flash Player, Shockwave Player sau Authorware Player.

„Computer” desemnează un dispozitiv virtual sau fizic de calcul, care acceptă informaţii sub formă digitală sau sub o formă similară şi le manipulează pentru un anumit rezultat bazat pe o secvenţă de instrucţiuni.

„Reţea internă” desemnează o resursă de reţea privată, accesibilă exclusiv angajaţilor şi contractorilor individuali (respectiv angajaţii temporari) aparţinând unei anumite companii sau entităţi cu acelaşi domeniu de activitate comercială. Reţeaua internă nu include secţiuni de Internet sau nicio altă comunitate de reţea deschisă publicului, cum ar fi calitatea de membru sau grupurile, asociaţiile şi organizaţiile similare care deţin calitatea de membru sau subscriere.

„Fişier de ieşire” desemnează un fişier de ieşire creat de dvs. utilizând Software-ul.

„Număr permis” desemnează unu (1), dacă nu se specifică altfel în cadrul unei licenţe valide (de exemplu, licenţa de volum) acordată de Adobe.

„Software” înseamnă (a) toate informaţiile furnizate împreună cu prezentul contract, inclusiv, dar fără a se limita la: (i) toate fişierele software şi alte informaţii pentru computer; (ii) fotografii mostră sau din biblioteci de imagini, imagini, sunete, miniaturi şi alte elemente artistice, furnizate împreună cu software Adobe şi care nu sunt obţinute de la Adobe prin intermediul unui serviciu separat (dacă nu se indică altceva în cadrul serviciului respectiv) sau de la o altă parte prin intermediul unui serviciu separat („Fişiere de Conţinut”); (iii) materiale şi fişiere explicative similare scrise („Documentaţie”); şi (iv) fonturi; şi (b) orice versiuni modificate, copii şi upgrade-uri, actualizări şi suplimentări ale acestora, informaţii de acest tip, care vă sunt furnizate în orice moment de către Adobe, în măsura în care nu este prevăzut prin termeni separaţi (denumite în mod colectiv „Actualizări”).

2. Licenţa de Software.

În cazul în care aţi primit Software-ul şi orice numere seriale solicitate de la Adobe sau de la unul dintre reprezentanţii săi autorizaţi şi dacă respectaţi termenii acestui contract, Adobe vă acordă o licenţă neexclusivă pentru a instala şi utiliza Software-ul, într-un mod corespunzător proiectării şi Documentaţiei sale şi conform prevederilor de mai jos. Consultaţi Secţiunea 16 pentru prevederile specifice legate de utilizarea anumitor produse şi componente, de exemplu, software de font, Acrobat, After Effects, Adobe Presenter, Contribute, Adobe Device Central, Flash Player, Flash Builder, Folio Producer şi Adobe Runtimes.

2.1 Utilizare Limitată.

2.1.1 Software-ul sau porţiuni din Software pot permite instalarea şi utilizarea fără un număr serial. În cazul acesta, puteţi instala, dar nu puteţi folosi astfel de Software-uri fără număr serial pe oricâte Computere care fac parte dintr-un plan de dezvoltare organizaţională. Mai departe, puteţi instala şi folosi Software-uri fără număr serial pe oricâte Computere în scopuri demonstrative, de evaluare sau de instruire, dacă şi numai dacă orice Fişier de ieşire sau alte materiale produse în urma acestor utilizări sunt folosite pentru uzul intern, în scopuri necomerciale şi neproductive. Nu puteţi utiliza Software-uri fără număr serial după ce orice perioadă de timp aplicabilă a expirat, decât dacă introduceţi un număr serial valid conform Secţiunii 2.2. ACCESUL LA ŞI UTILIZAREA ORICĂROR FIŞIERE DE IEŞIRE CREATE CU ASTFEL DE SOFTWARE-URI FĂRĂ NUMĂR SERIAL SE FACE PE PROPRIA DVS. RĂSPUNDERE.

2.1.2 Software-ul sau porţiuni ale Software-ului care au fost furnizate cu un număr serial desemnat „pentru evaluare” sau altă desemnare similară (cum ar fi Software sau un număr serial livrat ca „EVAL” printr-un alt document de comandă) şi care include o dată a expirării („Software de evaluare”) pot fi instalate şi utilizate pe Calculatoare doar în scopuri demonstrative, de evaluare sau de instruire numai şi numai în cazul în care Fişierele de ieşire sau alte materiale produse în urma acestei utilizări sunt folosite exclusiv în scopuri interne, necomerciale şi neproductive. Software-ul de evaluare expiră automat, cu sau fără notificare prealabilă. Nu puteţi utiliza Software-uri de evaluare după ce orice perioadă de timp aplicabilă a expirat, decât dacă introduceţi un număr serial valid conform Secţiunii 2.2. ACCESUL LA ŞI UTILIZAREA ORICĂROR FIŞIERE DE IEŞIRE CREATE CU ASTFEL DE SOFTWARE-URI DE EVALUARE SE FACE PE PROPRIA DVS. RĂSPUNDERE.

2.1.3 Ediţie Abonat. Dacă aţi cumpărat o licenţă pe bază de abonament a Software-ului (fiecare astfel de licenţă, o „Licenţă Ediţie Abonament”), puteţi instala şi folosi o copie a programului numai pe Numărul Admis de Computere compatibile în care introduceţi un număr serial valid şi numai pe durata de timp pe care aţi plătit taxa de abonat. Accesul continuu la o Licenţă Ediţie Abonament presupune: (a) conectarea regulată la Internet pentru validarea Licenţei Ediţie Abonament (activarea telefonică nu este posibilă), (b) plăţi regulate ale taxei de abonat cu un card de credit valid şi (c) acceptarea termenilor şi condiţiilor de plată ce pot fi accesate la http://www.adobe.com/go/paymentterms_ro. Vă puteţi anula abonamentul în orice moment accesând pagina „Abonamentele Mele” de pe site-ul Adobe.com, sau contactând Adobe accesând http://www.adobe.com/go/support_contact_ro. Dacă Software-ul dumneavoastră nu se poate conecta la internet după acelaşi program recurent după care sunt făcute plăţile dumneavoastră, sau dacă nu mai plătiţi taxa de abonat, Software-ul dumneavoastră va deveni inactiv la sfârşitul perioadei ultimei plăţi cu sau fără un avertisment suplimentar. Abonamentul dumneavoastră va începe imediat ce banii pentru prima taxă de abonat au fost reţinuţi de pe cartea dumneavoastră de credit şi vi s-a livrat un număr serial.

2.2 Utilizare Generală. Cu excepţia cazului în care se specifică altfel decât în acest document, puteţi instala şi utiliza o singură copie a Software-ului în conformitate cu Documentaţia numai pe Numărul Permis de computere compatibile pentru care aţi introdus un număr serial valid.

2.3 Distribuirea de la un Server. Aveţi dreptul de a copia o imagine a Software-ului pe server(e) de fişiere ale unui Computer din Reţeaua dumneavoastră Internă în scopul de a descărca şi a instala Software-ul pe Computere din aceeaşi Reţea Internă numai pentru utilizarea conform prevederilor din Secţiunea 2.1 şi 2.2 (dacă se aplică).

2.4 Utilizarea de pe Server. Puteţi instala Software-ul pe Computere cu rol de server(e) de fişiere din Reţeaua dvs. Internă doar pentru utilizarea Software-ului la iniţiativa unui utilizator individual al unui Computer în interiorul aceleiaşi Reţele Interne, doar conform prevederilor Secţiunii 2.1 sau 2.2 (în funcţie de aplicabilitate). Numărul total de utilizatori (nu acela al utilizatorilor simultani) ce pot utiliza Software-ul pe astfel de Computere cu rol de servere de fişiere nu poate depăşi Numărul Permis.

De exemplu, cele menţionate anterior nu vă permit să instalaţi sau să accesaţi (fie direct, fie prin comenzi, date sau instrucţiuni) Software-ul: (a) de la sau către un Computer care nu face parte din Reţeaua dvs. internă, (b) pentru activarea grupurilor de lucru sau a serviciilor găzduite pe Web disponibile pentru public, (c) de către niciun individ sau nicio entitate care utilizează, descarcă, copiază sau beneficiază în orice alt mod de funcţionalitatea Software-ului, decât dacă individul sau entitatea este licenţiată în acest scop de către Adobe, (d) ca o componentă a unui sistem, flux de lucru sau serviciu accesibil unui număr de utilizatori mai mare decât Numărul permis de utilizatori sau (e) pentru operaţiuni care nu sunt iniţiate de către un utilizator individual (de exemplu, procesarea automată prin intermediul serverului).

2.5 Utilizarea pe un Computer Portabil sau un Computer de la domiciliu. Fiind supus restricţiilor importante stipulate în Secţiunea 2.6, utilizatorul principal al Computerului pe care este instalat Software-ul conform Secţiunii 2.1.3 sau 2.2 (după cum se aplică) („Utilizator principal”) poate instala o a doua copie a Software-ului exclusiv pentru utilizarea personală fie pe un Computer portabil, fie pe un Computer aflat la domiciliul său, cu condiţia ca Software-ul de pe Computerul portabil sau de pe cel de la domiciliu să nu fie utilizat concomitent cu Software-ul de pe Computerul principal.

2.6 Restricţii cu privire la Utilizarea secundară de către Licenţiaţii de volum. În cazul în care Software-ul a fost obţinut în baza unui program de licenţă de volum Adobe (în mod obişnuit cunoscut sub numele Adobe Open Options) de către orice licenţiat în afară de un licenţiat de volum educaţional, cea de-a doua copie a Software-ului realizată în baza Secţiunii 2.5 trebuie să fie utilizată doar pentru beneficiul şi interesul acelui licenţiat de volum. Pentru mai multe informaţii cu privire la utilizarea secundară de către licenţiat de volum, vă rugăm să consultaţi site-ul nostru la adresa http://www.adobe.com/go/open_options_ro.

2.7 Fişiere de Conţinut. În cazul în care nu se prevede altfel, în fişierele „A se citi următoarele” sau într-o altă licenţă (licenţe) asociată (asociate) cu Fişierele de Conţinut, care pot include drepturi şi restricţii specifice în privinţa materialelor de acest fel, puteţi afişa, modifica, reproduce şi distribui oricare dintre Fişierele de Conţinut. Totuşi, nu aveţi dreptul să distribuiţi Fişiere de Conţinut pe bază individuală (respectiv în condiţiile în care Fişierele de Conţinut constituie valoarea principală a produsului distribuit) şi să revendicaţi niciun drept privind marca comercială pentru Fişierele de Conţinut sau produse derivate ale acestora.

2.8 Cod mostră de aplicaţie. Puteţi modifica forma codului sursă a acelor secţiuni ale programelor software care sunt identificate în mod expres drept cod mostră, cod mostră de aplicaţie sau componente mostră (denumite generic „Cod mostră de aplicaţie”) în Documentaţia însoţitoare doar pentru a proiecta, dezvolta şi testa site-uri Web şi aplicaţii dezvoltate utilizând programele software Adobe; dacă, totuşi, aveţi dreptul de a copia şi distribui Codul mostră de aplicaţie (modificat sau nemodificat), trebuie să îndepliniţi următoarele cerinţe: (a) dvs. distribuiţi doar versiuni cod obiect compilat ale Codului mostră de aplicaţie împreună cu aplicaţia dvs.; (b) dvs. nu includeţi Codul mostră de aplicaţie în niciun produs sau aplicaţie destinată dezvoltării site-urilor web; (c) dvs. nu utilizaţi numele, logo-urile sau alte mărci Adobe pentru a vă comercializa aplicaţia dvs. Sunteţi de acord să despăgubiţi, să protejaţi şi să apăraţi Adobe în cazul unor prejudicii, daune, pretenţii sau litigii, incluzând onorariul avocaţilor, care rezultă din utilizarea sau distribuirea aplicaţiei dvs.

2.9 Limbaje de programare. Software-ul poate include porţiuni din ExtendScript SDK şi Pixel Bender SDK. Supusă restricţiilor din cadrul acestei Secţiuni 2, Adobe vă acordă o licenţă neexclusivă, netransferabilă şi fără indemnizaţii pentru drepturile de autor, în scopul utilizării elementelor din ExtendScript SDK şi Pixel Bender SDK numai în scopul dezvoltării la nivel intern de programe destinate funcţionării cu produse Adobe. Cu excepţia prevederilor exprese din cadrul acestei Secţiuni 2.9, nu aveţi dreptul de a modifica sau distribui nicio secţiune a ExtendScript SDK sau Pixel Bender SDK. Sunteţi de acord să despăgubiţi, să protejaţi şi să apăraţi Adobe în cazul unor prejudicii, daune, pretenţii sau litigii, incluzând onorariul avocaţilor, care rezultă din distribuirea de acest tip.

2.10 Platformă Dual Boot. Acest Software este licenţiat pentru utilizarea pe o anumită platformă de sistem de operare. Trebuie să achiziţionaţi o altă licenţă pentru a utiliza Software-ul pe fiecare platformă de sistem de operare. De exemplu, dacă doriţi să instalaţi Software-ul pe platformele de sistem de operare Mac OS şi Windows pe un dispozitiv care execută ambele platforme (adică un sistem dual boot), atunci trebuie să obţineţi mai întâi două licenţe separate pentru Software. Acest fapt este valabil chiar dacă vă sunt furnizate pe acelaşi suport media două versiuni ale Software-ului, fiecare destinată unei platforme diferite de sistem de operare.

2.11 Documentaţie. Puteţi face copii ale Documentaţiei pentru uz intern în legătură cu utilizarea Software-ului în conformitate cu prezentul contract, dar nu în mai multe copii decât necesar. Orice copie permisă a Documentaţiei pe care o realizaţi trebuie să conţină aceleaşi înştiinţări privind dreptul de autor şi celelalte drepturi de proprietate care apar pe sau în conţinutul Documentaţiei.

3. Drepturi de Proprietate Intelectuală.

Software-ul şi orice copii autorizate pe care le efectuaţi reprezintă proprietatea intelectuală şi aparţin Adobe Systems Incorporated şi furnizorilor săi. Structura, organizarea şi codul sursă al Software-ului reprezintă secrete comerciale valoroase şi informaţii confidenţiale ale Adobe Systems Incorporated şi ale furnizorilor săi. Software-ul este protejat prin lege, inclusiv, dar fără a se limita la legile privind drepturile de autor din Statele Unite şi ale altor ţări şi prin prevederile tratatelor internaţionale. În afara cazurilor stipulate în mod expres în cele de faţă, prezentul contract nu vă garantează niciun fel de drept de proprietate intelectuală asupra Software-ului şi toate drepturile care nu sunt garantate în mod expres sunt rezervate de către Adobe şi furnizorii săi.

4. Restricţii şi Cerinţe.

4.1 Înştiinţări. Orice copie permisă a Software-ului pe care o realizaţi trebuie să conţină aceleaşi înştiinţări privind dreptul de autor şi celelalte drepturi de proprietate care apar pe sau în conţinutul Software-ului.

4.2 Obligaţii de Utilizare. Sunteţi de acord că nu veţi utiliza Software-ul în alte moduri decât cele permise în cadrul acestui contract şi că nu veţi utiliza Software-ul într-un mod care nu respectă proiectarea şi Documentaţia sa.

4.3 Interdicţia Modificărilor. Cu excepţia cazurilor prevăzute în mod expres în Secţiunile 2.7, 2.8 sau 16, nu aveţi dreptul de a modifica, porta, adapta sau traduce Software-ul.

4.4 Interdicţia Ingineriei Reversibile. Conveniţi că nu veţi utiliza ingineria reversibilă, nu veţi decompila, dezasambla sau nu veţi încerca în altă manieră să descoperiţi codul sursă al Software-ului. Dacă locuiţi în Uniunea Europeană, vă rugăm să consultaţi Secţiunea 16.1.

4.5 Interdicţia de Disociere. Software-ul poate include diverse aplicaţii, utilităţi sau componente, poate susţine multiple platforme şi limbi şi vă poate fi furnizat în medii diverse şi în copii multiple. Cu toate acestea, Software-ul este proiectat şi furnizat ca produs unic şi trebuie utilizat ca produs unic pe Computere, aşa cum se stipulează în Secţiunile 2 şi 16. Nu vi se cere să instalaţi toate componentele Software-ului, dar nu aveţi dreptul de a disocia componentele Software-ului pentru utilizarea pe Computere diferite. Nu vi se permite disocierea sau reambalarea Software-ului pentru distribuire, transfer sau revânzare. Consultaţi Secţiunea 16 pentru excepţiile specifice de la această Secţiune 4.5.

4.6 Niciun Drept de Transfer. NU AVEŢI DREPTUL SĂ ÎNCHIRIAŢI, SĂ OFERIŢI ÎN SISTEM LEASING, SĂ VINDEŢI, SĂ SUBLICENŢIAŢI, SĂ CEDAŢI SAU SĂ TRANSFERAŢI DREPTURILE DVS. ASUPRA SOFTWARE-ULUI, SAU SĂ AUTORIZAŢI COPIEREA ORICĂRUI SEGMENT AL SOFTWARE-ULUI PE COMPUTERUL UNUI ALT UTILIZATOR INDIVIDUAL SAU PERSOANĂ JURIDICĂ, CU EXCEPŢIA CAZURILOR PERMISE EXPLICIT PRIN PREZENTUL DOCUMENT. Aveţi, totuşi, dreptul de a vă transfera integral toate drepturile de utilizare a Software-ului unei alte persoane fizice sau juridice, cu condiţia ca: (a) să transferaţi, de asemenea, (i) prezentul contract, (ii) numerele seriale, Software-ul ataşat suporturilor furnizate de Adobe sau distribuitorul autorizat al acestuia şi toate celelalte componente software sau hardware stocate, ambalate sau preinstalate cu Software-ul, inclusiv toate copiile, îmbunătăţirile, actualizările şi versiunile anterioare (aşa cum se defineşte mai jos, în Capitolul 5), şi (iii) toate copiile de font software respectivei persoane fizice sau juridice; (b) să nu reţineţi versiuni actualizate, versiuni anterioare sau copii, inclusiv copii de siguranţă şi copii stocate într-un computer; şi (c) ca destinatarul să accepte termenii şi condiţiile prezentului contract şi orice alţi termeni şi condiţii în baza cărora dvs. aţi achiziţionat o licenţă valabilă a Software-ului. CU TOATE ACESTEA, NU AVEŢI VOIE SĂ TRANSFERAŢI COPII EDUCAŢIONALE, PRE-LANSARE SAU COPII CARE NU SUNT DE VÂNZARE ALE SOFTWARE-ULUI SAU SOFTWARE OBŢINUT ÎN BAZA UNUI PROGRAM DE LICENŢĂ DE VOLUM ADOBE CU EXCEPŢIA CAZURILOR PERMISE EXPLICIT DE ADOBE ÎN CONCORDANŢĂ CU TERMENII UNUI PROGRAM DE LICENŢĂ DE VOLUM. Informaţii referitoare la obţinerea dreptului de a transfera software cu licenţă de volum sunt disponibile la http://www.adobe.com/go/open_options_ro Înainte de transfer, Adobe poate solicita ca dumneavoastră şi partea destinatară să confirmaţi în scris respectarea prevederilor prezentului contract, să furnizaţi informaţii despre dumneavoastră către Adobe şi să vă înregistraţi ca utilizatori finali ai Software-ului. Alocaţi transferului un interval de 4-6 săptămâni. Pentru mai multe informaţii, vă rugăm vizitaţi http://www.adobe.com/go/support_ro sau contactaţi Departamentul Adobe de Relaţii cu Clienţii.

4.7 Interdicţia Biroului de Servicii. Nu veţi utiliza sau oferi Software-ul sub forma unui birou de servicii. Secţiunea 16.4.3 oferă o excepţie limitată doar pentru software-ul de font.

4.8 Restricţii Adobe Runtime. Nu veţi utiliza Adobe Runtimes pe niciun alt dispozitiv în afara PC-ului sau împreună cu nicio versiune încorporată sau de dispozitiv a niciunui sistem de operare. Pentru evitarea nesiguranţei şi exclusiv cu titlu de exemplu, nu aveţi dreptul de a utiliza Adobe Runtimes pe niciun fel de (a) dispozitive mobile, set top box (STB), dispozitive portabile, telefoane, dispozitive de tip pad Web, tablet şi Tablet PC (care nu execută Windows XP Tablet PC Edition şi versiunile ulterioare), console de jocuri, televizoare, playere DVD, dispozitive media center (cu excepţia celor utilizând Windows XP Media Center Edition şi versiunile ulterioare), panouri electronice sau alte dispozitive cu înscriere digitală, aplicaţii Internet sau alte dispozitive conectate la Internet, PDA-uri, dispozitive medicale, ATM-uri, dispozitive telematice, maşini de jocuri, sisteme de automatizare a locuinţei, dispozitive tip „chioşc”, dispozitive de control la distanţă sau orice alt tip de dispozitiv electronic pentru consumatori, (b) sisteme mobile pe bază de operator, cablu, satelit, sistem de televiziune sau (c) orice alte dispozitive în sistem închis. Pentru informaţii privind licenţierea Adobe Runtimes în vederea utilizării pe astfel de sisteme, vizitaţi http://www.adobe.com/go/licensing_ro.

5. Actualizări.

În cazul în care Software-ul este o actualizare a unei versiuni de software Adobe mai veche (Versiunea Anterioară), atunci se aplică următoarele:

Folosirea de către dumneavoastră a acestei actualizări este condiţionată de deţinerea de către dumneavoastră a Versiunii Anterioare. Aşadar, dacă transferaţi în mod valid această Actualizare în conformitate cu Secţiunea 4.6, trebuie să transferaţi odată cu aceasta şi Versiunea Anterioară. Dacă doriţi să folosiţi această Actualizare pe lângă Versiunea Anterioară, puteţi face acest lucru numai pe acelaşi Computer pe care aţi instalat şi folosit Versiunea Anterioară. Orice obligaţii de suport pe care Adobe le are pentru Versiunile Anterioare se pot anula o dată cu disponibilitatea acestei Actualizări. Nicio altă folosire a Actualizării nu este permisă. Pentru actualizări adiţionale Adobe vă poate acorda licenţă în baza unor termeni suplimentari sau diferiţi.

6. Garanţia Limitată.

Adobe garantează utilizatorului individual sau entităţii care achiziţionează pentru prima dată o licenţă de Software pentru utilizare conform termenilor prezentului contract că Software-ul va funcţiona în conformitate cu Documentaţia pentru intervalul de nouăzeci (90) de zile după primirea Software-ului dacă este utilizat cu sistemul de operare şi configuraţia de hardware recomandate. Variaţia nesubstanţială a funcţionării faţă de Documentaţie nu implică un drept de garanţie. Această garanţie limitată nu se aplică pentru următoarele, care sunt puse la dispoziţie CA ATARE şi fără garanţie de la Adobe: corecţii, software de procesare de fonturi; copii ale Software-ului în versiuni pre-lansare (beta), de încercare, de pornire, de evaluare, mostră de produs sau care nu sunt destinate revânzării (NFR), inclusiv, fără însă a se limita la Software de evaluare; site-uri Web, Servicii online Adobe; Servicii online oferite de terţe părţi; Servicii pentru documente certificate (consultaţi Secţiunea 16); şi orice software pus la dispoziţie gratuit de Adobe prin descărcare de pe un site Web Adobe. Toate pretenţiile cu privire la garanţie trebuie înaintate, însoţite de dovada de cumpărare, către Departamentul de Relaţii cu Clienţii Adobe, în acest interval de nouăzeci (90) de zile. Pentru informaţii suplimentare privind pretenţiile de garanţie, vizitaţi paginile Web de Asistenţă Clienţi la http://www.adobe.com/go/support_ro. Dacă Software-ul nu funcţionează în mod substanţial conform Documentaţiei, întreaga răspundere a Adobe şi a afiliaţilor săi şi remedierea exclusivă se vor limita, conform opţiunii Adobe, fie la înlocuirea Software-ului, fie la rambursarea taxei de licenţă pe care aţi plătit-o pentru Software (dacă este cazul). LIMITAREA DE GARANŢIE PREVĂZUTĂ ÎN PREZENTA SECŢIUNE VĂ CONFERĂ DREPTURI LEGALE SPECIFICE. PUTEŢI BENEFICIA DE DREPTURI SUPLIMENTARE CONFORM LEGII, CARE DIFERĂ ÎN FUNCŢIE DE JURISDICŢIE. ADOBE NU ÎNCEARCĂ SĂ LIMITEZE DREPTURILE DVS. LA GARANŢIE ÎN NICIO MĂSURĂ CARE NU ESTE PERMISĂ DE LEGE. Consultaţi Secţiunea 16 pentru prevederile specifice jurisdicţiilor sau contactaţi Departamentul Adobe de Relaţii cu Clienţii.

7. Excluderi.

GARANŢIA LIMITATĂ DIN SECŢIUNEA 6 ESTE SINGURA GARANŢIE OFERITĂ DE ADOBE, AFILIAŢII SĂI ŞI FURNIZORI ŞI STABILEŞTE DESPĂGUBIRILE UNICE ŞI EXCLUSIVE PENTRU ÎNCĂLCAREA GARANŢIEI DE CĂTRE ADOBE, AFILIAŢII SAU FURNIZORII SĂI. GARANŢIA LIMITATĂ DIN SECŢIUNEA 6 ŞI TOATE GARANŢIILE ŞI DESPĂGUBIRILE STATUTARE CARE NU POT FI EXCLUSE SAU LIMITATE CONFORM LEGII SUNT SINGURELE GARANŢII ÎN VIGOARE PENTRU SOFTWARE. CU EXCEPŢIA GARANŢIILOR ŞI DESPĂGUBIRILOR OFERITE ŞI A CELOR STATUTARE, ADOBE, AFILIAŢII, FURNIZORII SĂI ŞI AUTORITĂŢILE DE CERTIFICARE (DEFINITE MAI JOS) SUNT EXONERAŢI DE TOATE GARANŢIILE, CONDIŢIILE, AFIRMAŢIILE ŞI TERMENII, EXPLICIŢI SAU IMPLICIŢI, FIE PRIN STATUT, LEGISLAŢIE, OBICEI, UTILIZARE SAU ÎN ALT MOD ÎN PRIVINŢA ORICĂRUI ASPECT, INCLUZÂND, DAR FĂRĂ A SE LIMITA LA, PERFORMANŢĂ, SECURITATE, NEÎNCĂLCAREA DREPTURILOR TERŢELOR PĂRŢI, INTEGRAREA, VANDABILITATEA, UZUL NETULBURAT, CALITATEA SATISFĂCĂTOARE ŞI ADECVAREA LA ORICE SCOP ANUME. CU EXCEPŢIA GARANŢIILOR ŞI DESPĂGUBIRILOR OFERITE ŞI A CELOR STATUTARE, ADOBE, AFILIAŢII, FURNIZORII SĂI ŞI AUTORITĂŢILE DE CERTIFICARE PUN LA DISPOZIŢIE SOFTWARE-UL ŞI ACCESUL LA ORICE SITE-URI WEB, SERVICII ONLINE ADOBE SAU ALE UNOR TERŢE PĂRŢI ŞI SERVICII ALE AUTORITĂŢILOR DE CERTIFICARE CA ATARE ŞI CU TOATE DEFECTELE. ACEASTĂ EXCLUDERE POATE SĂ NU FIE VALABILĂ ÎN UNELE JURISDICŢII. PUTEŢI BENEFICIA DE DREPTURI SUPLIMENTARE DE GARANŢIE CONFORM LEGII, LA CARE NU SE POATE RENUNŢA ŞI CARE NU POT FI EXCLUSE. ADOBE NU ÎNCEARCĂ SĂ LIMITEZE DREPTURILE DVS. LA GARANŢIE ÎN NICIO MĂSURĂ CARE NU ESTE PERMISĂ DE LEGE. Prevederile Secţiunii 7 şi Secţiunii 8 vor fi aplicabile şi după încetarea, indiferent de cauză, a prezentului contract, dar aceasta nu va implica sau crea continuitatea dreptului de utilizare a Software-ului după încetarea prezentului contract.

8. Limitarea Răspunderii.

EXCEPTÂND DESPĂGUBIRILE EXCLUSIVE OFERITE MAI SUS DE ADOBE ŞI TOATE DESPĂGUBIRILE CARE NU POT FI EXCLUSE SAU LIMITATE CONFORM LEGII, ADOBE, AFILIAŢII SĂI, FURNIZORII SĂI ŞI AUTORITĂŢILE DE CERTIFICARE NU VOR FI RĂSPUNZĂTORI FAŢĂ DE DVS. PENTRU PIERDERI, DAUNE, PRETENŢII SAU COSTURI DE NICIUN FEL, INCLUZÂND DAUNE SUBSECVENTE, INDIRECTE SAU ACCIDENTALE, PROFITURI SAU ECONOMII PIERDUTE, ORICE DAUNE PROVENITE DIN ÎNTRERUPEREA AFACERILOR, VĂTĂMARE CORPORALĂ SAU NEÎNDEPLINIREA OBLIGAŢIILOR DE DILIGENŢĂ SAU PRETENŢIILE TERŢELOR PĂRŢI, CHIAR DACĂ UN REPREZENTANT ADOBE A FOST ANUNŢAT ÎN PRIVINŢA POSIBILITĂŢII INTERVENIRII UNOR ASTFEL DE PIERDERI, DAUNE, PRETENŢII SAU COSTURI. ÎN ORICE SITUAŢIE, RĂSPUNDEREA TOTALĂ A COMPANIEI ADOBE, A AFILIAŢILOR SĂI, A FURNIZORILOR SĂI ŞI A AUTORITĂŢILOR DE CERTIFICARE CONFORM SAU ÎN LEGĂTURĂ CU ACEST CONTRACT SE VA LIMITA LA SUMA PLĂTITĂ PENTRU SOFTWARE, DACĂ ESTE CAZUL. ACEASTĂ LIMITARE SE VA APLICA INCLUSIV ÎN CAZUL UNEI ÎNCĂLCĂRI A TERMENILOR ESENŢIALI SAU SUBSTANŢIALI AI PREZENTULUI CONTRACT. Nimic din prezentul contract nu limitează răspunderea companiei Adobe faţă de dvs. în caz de deces sau rănire rezultate prin neglijenţa companiei Adobe sau în caz de fraudă. Adobe acţionează în numele afiliaţilor, a furnizorilor săi şi a Autorităţilor de Certificare, în scopul de a renunţa, exclude şi limita obligaţiile, garanţiile şi răspunderea, însă exclusiv în această privinţă şi pentru niciun alt scop. Pentru informaţii suplimentare, contactaţi Departamentul de Relaţii cu Clienţii Adobe.

ACESTE LIMITĂRI ŞI EXCLUDERI SE VOR APLICA ÎN MĂSURA PERMISĂ DE LEGISLAŢIA APLICABILĂ ÎN JURISDICŢIA DVS. ÎN UNELE JURISDICŢII, ACEASTĂ LIMITARE A RĂSPUNDERII POATE SĂ NU FIE VALABILĂ. ESTE POSIBIL SĂ AVEŢI DREPTURI LA CARE NU SE POATE RENUNŢA CONFORM LEGISLAŢIEI DE PROTECŢIE A CONSUMATORULUI ŞI A ALTOR LEGI. ADOBE NU ÎNCEARCĂ SĂ LIMITEZE DREPTURILE DVS. LA GARANŢIE ŞI LA DESPĂGUBIRI ÎN NICIO MĂSURĂ CARE NU ESTE PERMISĂ DE LEGE. CONSULTAŢI SECŢIUNEA 16 PENTRU AFIRMAŢII SPECIFICE JURISDICŢIILOR.

9. Reguli de Export.

Acceptaţi faptul că Software-ul face obiectul Reglementărilor Statelor Unite privind Administrarea Exporturilor şi altor legi, restricţii şi reglementări privind exporturile (denumite generic „Legile de Export”) şi că veţi respecta Legile de Export. Nu veţi transporta, transfera, exporta sau re-exporta Software-ul, direct sau indirect, către: (a) ţări care fac obiectul restricţiilor de export din Statele Unite (care includ în prezent, fără însă a se limita la Cuba, Iran, Coreea de Nord, Sudan şi Siria) (fiecare dintre acestea o „Ţară sub Embargo”), (b) un utilizator final despre care cunoaşteţi sau aveţi motive să credeţi că va utiliza Software-ul pentru concepţia, dezvoltarea sau fabricarea de arme nucleare, chimice sau biologice sau de sisteme de rachete, vehicule de lansare în spaţiu şi rachete sondă sau sisteme vehicul aerian fără pilot (fiecare dintre acestea o „Utilizare Interzisă”) sau (c) un utilizator final care a primit interdicţie de participare la tranzacţii de export din Statele Unite din partea unei agenţii federale a guvernului Statelor Unite (fiecare dintre aceştia o „Parte Sancţionată”). De asemenea, sunteţi răspunzător pentru respectarea tuturor legilor locale din jurisdicţia dumneavoastră, care pot afecta dreptul dumneavoastră de a importa, exporta sau utiliza Software-ul. Declaraţi şi garantaţi că (i) nu sunteţi cetăţean al unei Ţări sub Embargo şi nu domiciliaţi într-o Ţară sub Embargo, (ii) nu veţi utiliza Software-ul pentru o Utilizare Interzisă şi (iii) nu sunteţi o Parte Sancţionată. Toate drepturile de utilizare a Software-ului sunt acordate cu condiţia ca la aceste drepturi să se renunţe în cazul în care nu se respectă termenii prezentului contract.

10. Lege Aplicabilă.

Dacă sunteţi un client care utilizează Software-ul numai în scopuri necomerciale, prezentul contract va fi guvernat de legile jurisdicţiei de unde aţi achiziţionat licenţa pentru a utiliza Software-ul. Dacă nu sunteţi un astfel de client, prezentul Contract va fi guvernat şi interpretat în conformitate cu legile aplicabile în vigoare: (a) în Statul California, dacă obţineţi o licenţă în timp ce vă aflaţi în Statele Unite, Canada sau Mexic, sau (b) în Japonia, dacă obţineţi o licenţă în timp ce vă aflaţi în Japonia; sau (c) Singapore, dacă obţineţi o licenţă în timp ce vă aflaţi într-un stat membru al Asociaţiei Naţiunilor din Asia de Sud-Est, China Continentală, Hong Kong, R.A.S., R.A.S. Macao, Taiwan sau Republica Coreea; sau (d) în Anglia, dacă obţineţi o licenţă în timp ce vă aflaţi în orice jurisdicţie care nu a fost inclusă mai sus. Tribunalele corespunzătoare din Santa Clara County, California, când se aplică legislaţia din California, Tribunalul districtual din Tokyo, Japonia, când se aplică legislaţia din Japonia şi tribunalele competente din Londra, Anglia, când se aplică legislaţia din Anglia, vor avea competenţă juridică neexclusivă asupra litigiilor legate de prezentul contract. Dacă se aplică legea din Singapore, orice litigiu apărut din sau în legătură cu prezentul contract, inclusiv în legătură cu existenţa, valabilitatea sau încetarea acestuia, va fi supus spre soluţionare şi soluţionat definitiv prin arbitraj în Singapore, în conformitate cu Regulile de Arbitraj ale Centrului de Arbitraj Internaţional din Singapore („SIAC”) în vigoare la data respectivă, reguli care se consideră incorporate prin referinţă în prezenta secţiune. Va exista un singur arbitru, selectat în comun de către părţi. Dacă arbitrul nu este desemnat în termen de 30 (treizeci) de zile de la cererea scrisă de arbitraj a unei părţi, Preşedintele SIAC va face desemnarea. Limba arbitrajului va fi limba engleză. În ciuda oricăror prevederi contrare din prezentul contract, Adobe sau dumneavoastră puteţi solicita oricărei autorităţi judiciare, administrative sau de altă natură să încuviinţeze orice măsuri vremelnice sau asiguratorii, inclusiv ordonanţe preşedinţiale, cereri de executare sau alte măsuri echitabile, înainte de introducerea acţiunii judiciare sau arbitrale sau în timpul desfăşurării procedurii, pentru conservarea drepturilor şi intereselor sale sau să impună anumiţi termeni aplicabili în cazul măsurilor vremelnice. Acest acord nu va fi guvernat de următoarele, aplicarea cărora fiind exclusă în mod expres prin aceasta, (a) regulile privind conflictul de legi ale niciunei jurisdicţii, (b) Convenţia Naţiunilor Unite cu privire la Contractele pentru Vânzarea Internaţională de Bunuri şi (c) Actul cu privire la Tranzacţiile Informaţionale Uniforme prin Computer, aşa cum este el pus în aplicare în orice jurisdicţie.

11. Prevederi Generale.

Dacă se constată că vreuna dintre părţile prezentului Contract este nulă şi inaplicabilă, faptul nu va afecta validitatea părţii rămase din prezentul contract, care va rămâne valid şi aplicabil conform termenilor săi. Prezentul Contract poate fi modificat numai în scris, semnat de către un reprezentant Adobe autorizat. Versiunea în limba engleză va fi versiunea utilizată la interpretarea prezentului Contract. Cele de faţă reprezintă întregul contract dintre Adobe şi Dvs. şi anulează orice declaraţii, discuţii, responsabilităţi, comunicări sau reclame legate de Software.

12. Înştiinţarea către Utilizatorii finali din Guvernul S.U.A.

12.1 În cazul utilizatorilor finali din Guvernul S.U.A., Adobe consimte să respecte toate legile aplicabile referitoare la egalitatea de şanse incluzând, dacă este cazul, prevederile Ordinului executiv 11246, modificat, Secţiunea 402 a Actului din 1974 pentru Ajutorarea readaptării veteranilor din perioada Vietnam (38 USC 4212) şi Secţiunea 503 a Actului de Reabilitare din 1973, modificate, şi regulamentele din 41 CFR Părţile 60-1 prin 60-60, 60-250 şi 60-741. Clauza de acţiune afirmativă şi regulamentele prevăzute în propoziţia precedentă vor fi incluse prin referire în prezentul contract.

12.2 Pentru Utilizatorii Finali din Guvernul S.U.A., Software-ul reprezintă „Articole Comerciale”, conform definiţiei termenului din 48 C.F.R. Secţiunea 2.101, constând în „Software de Computer Comercial” şi „Documentaţie de Software de Computer Comercial”, conform utilizării termenilor în 48 C.F.R. Secţiunea 12.212 sau 48 C.F.R. Secţiunea 227.7202, în vigoare. În conformitate cu 48 C.F.R. Secţiunea 12.212 sau 48 C.F.R. Secţiunile 227.7202-1 prin 227.7202-4, în vigoare, Software-ul de Computer Comercial şi Documentaţia de Software de Computer Comercial sunt date sub licenţă utilizatorilor finali din Guvernul S.U.A. (a) numai ca Articole Comerciale şi (b) doar cu acele drepturi care sunt garantate tuturor celorlalţi utilizatori conform termenilor şi condiţiilor de faţă. Drepturi nepublicate rezervate sub legislaţia privind drepturile de autor din Statele Unite. Adobe Systems Incorporated, 345 Park Avenue, San Jose, CA 95110-2704, USA.

13. Respectarea Licenţelor.

Dacă reprezentaţi o afacere, companie sau organizaţie, sunteţi de acord ca, pe lângă orice verificare de conformitate a licenţei efectuată de către Software, Adobe sau reprezentanţii săi autorizaţi să aibă dreptul de a inspecta, nu mai des de o dată la doisprezece (12) luni, după anunţarea în prealabil cu zece (10) zile, înregistrările, sistemele şi facilităţile dvs. pentru a verifica dacă utilizarea parţială sau integrală a software-ului Adobe se face în conformitate cu licenţele valabile Adobe. De exemplu, Adobe are dreptul să consulte înregistrările dvs. care sunt utile pentru a determina dacă instalările Software-ului au fost sau nu activate cu un număr serial şi sunteţi obligat să puneţi imediat la dispoziţia Adobe aceste înregistrări, la cererea Adobe. De asemenea, veţi pune la dispoziţia Adobe toate înregistrările şi informaţiile solicitate de Adobe pentru verificarea respectării licenţelor dumneavoastră valabile acordate de Adobe în utilizarea tuturor software-urilor Adobe, în termen de 30 (treizeci) de zile de la cererea Adobe. Puteţi găsi informaţii cu privire la numărul de activări ale Software-ului cu un număr serial la http://www.adobe.com/go/elicensing_ro. Dacă în urma verificării se constată faptul că utilizarea de către dvs. nu este conformă cu o licenţă valabilă, trebuie să obţineţi imediat licenţe valide ca utilizarea să fie conformă.

14. Conectivitate la Internet şi Confidenţialitate.

14.1 Conectări Automate la Internet. Software-ul poate cauza, fără o înştiinţare în prealabil, conectarea automată a Computerului dvs. la Internet şi comunicarea cu un site Web Adobe sau un domeniu Adobe în scopuri care pot include, dar nu exclusiv, validarea licenţei şi furnizarea de informaţii suplimentare, caracteristici şi funcţionalitate suplimentare pentru dvs. Dacă nu se precizează altceva în Secţiunile 14.2 până la 14.6, următoarele prevederi se aplică pentru toate conectările automate la Internet ale Software-ului:

14.1.1 Ori de câte ori Software-ul se conectează automat la Adobe prin Internet, adresa de protocol Internet („adresa IP”) asociată cu conexiunea curentă la internet pe care o aveţi este obţinută de Adobe împreună cu orice alte informaţii transmise de Software către Adobe, aşa cum se precizează în acest document, în Politica Adobe de Confidenţialitate Online (http://www.adobe.com/go/privacy_ro) şi în orice termeni adiţionali de utilizare de la Adobe de care aţi putea lua cunoştinţă sau sub incidenţa cărora v-aţi putea afla;

14.1.2. În cazul în care vă abonaţi la un Serviciu online Adobe (aşa cum este definit mai jos), Id-ul dumneavoastră Adobe, numele de utilizator şi parola pot fi transmise serverelor Adobe şi stocate de Adobe conform termenilor suplimentari de utilizare care vă pot fi prezentaţi la momentul respectiv („Termeni Suplimentari de Utilizare”). Aceste informaţii pot fi utilizate de Adobe pentru a vă transmite mesaje tranzacţionale, pentru a facilita Serviciul online Adobe;

14.1.3 Adobe poate livra materiale de marketing incluse în produs pentru a vă furniza informaţii despre Software şi alte produse şi servicii Adobe, inclusiv dar nu limitat la versiunea platformei, versiunea Software-ului, statusul şi limba licenţei; şi

14.1.4 Ori de câte ori Software-ul se conectează la Internet şi comunică cu un site Web Adobe, fie că acest lucru se realizează automat, fie la cererea explicită a utilizatorului, se va aplica Politica de confidenţialitate Adobe (http://www.adobe.com/go/privacy_ro). De asemenea, doar în cazul în care nu beneficiaţi de Termeni de Utilizare Suplimentari, se vor aplica Termenii de utilizare de pe site-ul Web Adobe.com (http://www.adobe.com/go/terms_ro). Reţineţi că Politica de confidenţialitate Adobe permite urmărirea accesării de site-uri Web şi face referire în detaliu la subiectul urmăririi şi utilizării modulelor cookie, semnalizatoarelor Web şi a altor dispozitive similare.

14.2 Actualizarea. Software-ul poate cauza, fără o înştiinţare în prealabil, conectarea automată a Computerului dvs. la Internet (intermitent sau în mod regulat) pentru a verifica dacă există actualizări disponibile în vederea descărcării şi instalării acestora pe Computerul dvs. şi pentru a înştiinţa Adobe despre rezultatele încercărilor de instalare. Consultaţi Documentaţia pentru informaţii privind modificarea setărilor de actualizare.

14.3 Dezactivarea. Dacă doriţi să dezactivaţi şi să dezinstalaţi Software-ul de pe Computerul dumneavoastră pentru a instala şi a activa Software-ul pe un alt Computer, în conformitate cu acest contract („Dezactivare”), Dezactivarea nu va avea loc decât în momentul în care vă conectaţi la Internet. Pentru mai multe detalii, vă rugăm vizitaţi http://www.adobe.com/go/activation_ro.

14.4 Utilizarea Serviciilor Online. Software-ul poate cauza, fără o înştiinţare în prealabil şi în mod intermitent sau regulat, conectarea automată a Computerului dvs. la Internet pentru a vă facilita accesul la conţinut şi servicii care vă sunt furnizate de Adobe sau terţi, după cum se descrie în Secţiunea 16.5 (Servicii Online). De asemenea, Software-ul se poate conecta automat la Internet, fără o înştiinţare în prealabil, pentru a actualiza materialele ce pot fi descărcate din aceste servicii online, astfel încât aceste servicii să fie disponibile imediat, chiar şi atunci când sunteţi deconectat. Consultaţi Documentaţia pentru informaţii privind modificarea setărilor de actualizare.

14.5 Certificate digitale. Software-ul utilizează certificate digitale pentru a vă ajuta să identificaţi fişierele descărcate (de exemplu, aplicaţii şi conţinut) şi editorii respectivelor fişiere. De exemplu, Adobe AIR utilizează certificate digitale pentru a vă ajuta să identificaţi editorul aplicaţiilor Adobe AIR, iar gama de produse Adobe Acrobat utilizează certificate digitale pentru semnare şi validarea semnăturilor în cadrul documentelor PDF şi pentru a valida documente PDF certificate. Computerul dvs. se poate conecta la Internet în momentul validării unui certificat digital. Vă rugăm să consultaţi Secţiunea 16.7 pentru mai multe informaţii privind certificatele digitale.

14.6 Manager de setări. Software-ul poate include Flash Player. Flash Player poate face ca anumite setări de utilizator să fie salvate pe Computerul dvs. ca obiect local partajat. Aceste setări nu sunt asociate cu dvs., dar vă dau posibilitatea de a configura anumite setări în cadrul Flash Player-ului. Puteţi găsi mai multe informaţii privind obiectele locale partajate la http://www.adobe.com/go/flashplayer_security_ro şi mai multe informaţii despre Managerul de setări la http://www.adobe.com/go/settingsmanager_ro.

15. Comunicaţii peer to peer.

Software-ul poate utiliza conexiunea dvs. la o reţea locală, fără o înştiinţare în prealabil, pentru a se conecta automat la un alt software Adobe şi, când face acest lucru, poate indica în reţeaua locală disponibilitatea pentru comunicarea cu alt software Adobe. Aceste conectări pot transmite adresa IP a conexiunii dvs. la reţeaua locală, însă nu sunt transmise sau primite niciodată informaţii de identificare personală prin astfel de conexiuni la reţea (cu excepţia cazurilor în care adresele IP pot fi considerate în anumite jurisdicţii informaţii de identificare personală). Consultaţi Documentaţia pentru informaţii privind modificarea setărilor implicite.

16. Prevederi şi Excepţii Specifice.

Prezenta secţiune stipulează prevederile specifice în legătură cu anumite prevederi componente ale Software-ului, precum şi excepţiile specifice de la termenii şi condiţiile mai sus menţionate. În măsura în care oricare dintre prevederile prezentei secţiuni intră în conflict cu orice termen sau condiţie a prezentului contract, această secţiune va înlocui respectivul termen sau condiţie.

16.1 Niciun prejudiciu, prevederi valabile pentru Uniunea Europeană.

16.1.1 Prezentul contract nu va prejudicia drepturile statutare ale niciunei părţi, incluzând părţile în calitate de consumator. De exemplu, pentru consumatorii din Noua Zeelandă care obţin Software-ul pentru utilizarea personală sau la domiciliu (în afara scopurilor de afaceri), acest contract este supus Actului Garanţiilor Consumatorilor.

16.1.2 Dacă aţi obţinut Software-ul în Uniunea Europeană (UE), locuiţi în mod obişnuit în UE şi sunteţi un consumator (ceea ce înseamnă că utilizaţi Software-ul în scopuri personale, necomerciale), Secţiunea 6 nu este valabilă pentru achiziţionarea şi utilizarea de către dvs. a Software-ului. În schimb, Adobe garantează pentru o perioadă de 2 ani de la achiziţionare că Software-ul oferă funcţionalităţile indicate în Documentaţie („funcţionalităţile convenite”) dacă este utilizat pe configuraţia hardware recomandată. Diferenţele nesemnificative faţă de funcţionalităţile convenite nu vor stabili niciun drept de garanţie. ACEASTĂ GARANŢIE NU SE APLICĂ PENTRU SOFTWARE PE CARE ÎL UTILIZAŢI CA VERSIUNE DE PRE-LANSARE, DE ÎNCERCARE, DE PORNIRE, MOSTRĂ DE PRODUS SAU PENTRU SOFTWARE DE PROCESARE DE FONTURI SAU ÎN MĂSURA ÎN CARE SOFTWARE-UL NU FUNCŢIONEAZĂ, DEOARECE A FOST MODIFICAT DE DVS. Pentru a pretinde o garanţie, trebuie să înştiinţaţi Departamentul Adobe de Relaţii cu Clienţii în timpul acestei perioade de 2 ani, furnizând detalii privind dovada de achiziţionare a Software-ului. Adobe va verifica împreună cu dvs. dacă există un defect al Software-ului sau vă va înştiinţa că eroarea a survenit deoarece nu aţi instalat corect Software-ul (în acest caz, Adobe vă va oferi asistenţă). Dacă există un defect al Software-ului, puteţi solicita de la Adobe fie o rambursare, fie o copie reparată/înlocuitoare a Software-ului. Solicitările trebuie să fie însoţite de dovada achiziţionării. În cazul în care detaliile privind garanţia sunt confirmate, Adobe va satisface solicitarea dvs. pentru Software reparat sau înlocuitor, cu excepţia cazului în care nu este rezonabil ca Adobe să facă acest lucru, situaţie în care Adobe vă va rambursa banii. Pentru asistenţă legată de garanţie, contactaţi Departamentul Adobe de Relaţii cu Clienţii.

Reţineţi că prevederile din cadrul Secţiunii 8 (Limitarea responsabilităţii) se vor aplica în continuare pentru toate pretenţiile de despăgubire pe care le formulaţi privind utilizarea de către dvs. a Software-ului. Cu toate acestea, Adobe va fi responsabil pentru pierderile directe care pot fi prevăzute în mod rezonabil în cazul unei încălcări de către Adobe a prezentului contract. Vă recomandăm să luaţi toate măsurile rezonabile pentru a evita şi a reduce daunele, în special prin efectuarea de copii de rezervă ale Software-ului şi ale datelor de pe computer.

Prezentul contract, în mod special această Secţiune 16.1.2, are rolul de a descrie drepturile dvs. (inclusiv drepturile statutare) în cazul în care vor exista probleme la utilizarea de către dvs. a Software-ului. Dacă drepturile dvs. statutare sunt mai cuprinzătoare decât această descriere, se vor aplica drepturile dvs. statutare.

16.1.3 Nicio prevedere din prezentul contract (inclusiv Secţiunea 4.4) nu va limita vreun drept de decompilare a Software-ului de care beneficiaţi conform legii aplicabile şi la care nu puteţi renunţa. De exemplu, dacă locuiţi în Uniunea Europeană (UE), puteţi avea dreptul, în anumite condiţii specificate în legea aplicabilă, de a decompila Software-ul, dacă acest lucru este necesar pentru a obţine interoperabilitatea Software-ului cu un alt program software şi după ce aţi solicitat companiei Adobe în scris să vă pună la dispoziţie informaţiile necesare pentru obţinerea respectivei operabilităţi, iar Adobe nu a pus la dispoziţie aceste informaţii. De asemenea, decompilarea poate fi realizată doar de către dvs. sau de o altă persoană care are dreptul de a utiliza o copie a Software-ului, în numele dvs. Adobe are dreptul de a impune condiţii rezonabile înainte de a pune la dispoziţie aceste informaţii. Orice informaţii puse la dispoziţie de Adobe sau obţinute de dvs., conform celor permise prin prezentul, pot fi utilizate de către dvs. doar în scopul descris în prezentul şi nu vor fi divulgate unei terţe părţi sau utilizate pentru crearea unui software care este substanţial similar exemplarului din Software sau utilizate pentru orice altă acţiune care încalcă drepturile de autor ale Adobe sau ale licenţiatorilor acestuia.

16.2 Termeni suplimentari pentru variantele anterioare lansării produsului. În cazul în care Software-ul este o variantă pre-lansare sau o versiune beta („Software pre-lansare”), se va aplica această secţiune. Software-ul pre-lansare este o variantă pre-lansare, nu reprezintă produsul final de la Adobe şi poate conţine viruşi, erori şi alte probleme care pot cauza avarii ale sistemului sau de altă natură şi pierderi de date. Este posibil ca Adobe să nu lanseze Software-ul pre-lansare. Dacă aţi primit Software-ul pre-lansare în baza unui contract scris separat, cum ar fi Contractul Adobe Systems Incorporated Series pentru Produse Pre-lansare, utilizarea Software-ului de către dvs. este, de asemenea, guvernată de către respectivul contract. Veţi returna sau veţi distruge imediat toate copiile de Software pre-lansare la cererea Adobe sau după lansarea comercială de către Adobe a Software-ului respectiv. UTILIZAREA SOFTWARE-ULUI PRE-LANSARE SE FACE PE RISCUL DVS. CONSULTAŢI SECŢIUNILE 7 ŞI 8 PENTRU EXCLUDERILE ŞI LIMITĂRILE DE RĂSPUNDERE CARE GUVERNEAZĂ SOFTWARE-UL PRE-LANSARE.

16.3 Produsul Software educaţional. În cazul în care Software-ul este un Produs Software educaţional (Software produs şi distribuit pentru utilizarea exclusivă de către Utilizatorii finali din domeniul educaţional), nu aveţi dreptul să utilizaţi Software-ul dacă nu sunteţi eligibili ca Utilizator final educaţional în jurisdicţia dvs. Vă rugăm să vizitaţi http://www.adobe.com/go/edu_purchasing_ro pentru a afla dacă vă calificaţi. Pentru a găsi în zona Dvs. un redistribuitor autorizat Adobe Academic, vă rugăm să vizitaţi http://www.adobe.com/go/store_ro şi să căutaţi adresa pentru Cumpărarea de Produse Adobe din Toată Lumea.

16.4 Software de procesare de fonturi. Dacă Software-ul include software de font:

16.4.1 Puteţi utiliza software de procesare de fonturi cu Software-ul pe Computere conform descrierii din Secţiunea 2 şi utiliza rezultatele generate de software-ul de procesare de fonturi pe orice dispozitiv de ieşire conectat la respectivele Computere.

16.4.2 Dacă Numărul permis de computere este cinci (5) sau mai mic, puteţi descărca software-ul de procesare de fonturi în memoria (hard disk sau RAM) unui dispozitiv de ieşire conectat la cel puţin unul dintre Computere pentru ca software-ul de procesare de fonturi să rămână în dispozitivul respectiv de ieşire şi la cel puţin un dispozitiv de ieşire pentru fiecare multiplu de cinci reprezentat de Numărul permis de computere.

16.4.3 Puteţi lua o copie a fonturilor pe care le-aţi utilizat pentru un anumit fişier la o imprimantă comercială sau alt birou de servicii şi biroul respectiv poate utiliza fonturile pentru procesarea fişierului dvs., cu condiţia ca un astfel de birou de servicii să deţină o licenţă validă pentru utilizarea respectivului software de procesare de fonturi.

16.4.4 Puteţi încorpora copii ale software-ului de procesare de fonturi în documentele dvs. electronice în scopul imprimării, vizualizării şi editării documentului. Niciun alt drept de instalare nu este implicat sau garantat prin licenţa de faţă.

16.4.5 Cu titlu de excepţie la cele de mai sus, fonturile listate la http://www.adobe.com/go/restricted_fonts_ro sunt incluse în Software doar pentru scopul funcţionării interfeţei de utilizator a Software-ului şi nu pentru a fi incluse în cadrul unor Fişiere de ieşire. Aceste fonturi listate nu sunt licenţiate conform Secţiunilor 16.4.1 până la 16.4.4 de mai sus. Conveniţi că nu veţi copia, muta, activa sau utiliza şi că nu veţi permite unui instrument de gestiune a fonturilor să copieze, să mute, să activeze sau să utilizeze aceste fonturi listate în cadrul sau împreună cu orice aplicaţie software, program sau fişier, cu excepţia Software-ului.

16.5 Servicii Online.

16.5.1 Furnizate de Adobe. Software-ul facilitează accesul dvs. la conţinut şi la diferite servicii găzduite pe site-uri Web administrate de Adobe sau de afiliaţii săi („Servicii online Adobe”). Exemple ale unor astfel de Servicii online Adobe pot include, fără limitare: Adobe BrowserLab, Adobe CS Review, Resource Central, kuler, Acrobat.com, Căutare Ajutor, Adobe Device Central şi Ecranele de întâmpinare ale produselor. În anumite cazuri, un Serviciu online Adobe poate apărea ca o caracteristică sau extensie în cadrul Software-ului, chiar dacă este găzduită pe un site Web. În anumite cazuri, accesul la un Serviciu Adobe Online poate necesita un abonament separat sau o altă taxă pentru accesare şi/sau consimţământul dumneavoastră pentru termenii de utilizare suplimentari. Este posibil ca Serviciile online Adobe să nu fie disponibile în toate limbile sau pentru locuitorii tuturor ţărilor, iar Adobe poate modifica sau întrerupe disponibilitatea oricărui Serviciu online Adobe, oricând şi din orice motiv. De asemenea, Adobe îşi rezervă dreptul de a începe perceperea unei taxe pentru accesarea sau utilizarea unui Serviciu online Adobe care a fost oferit anterior gratuit. Deoarece Serviciile online Adobe utilizează conectări automate la Internet, consultaţi şi secţiunea 14 pentru informaţii importante privind conectivitatea la Internet şi confidenţialitatea dvs. Conform Secţiunii 14, când Software-ul accesează un Serviciu online Adobe, utilizarea de către dvs. a unui astfel de Serviciu online Adobe este guvernată de Politica de confidenţialitate Adobe (http://www.adobe.com/go/privacy_ro), de către Termenii de Utilizare Adobe.com (http://www.adobe.com/go/terms_ro) şi de orice termeni de utilizare suplimentari care vă pot fi aduşi la cunoştinţă la momentul respectiv.

16.5.2 Furnizate de terţe părţi. Software-ul poate facilita accesul dvs. la site-uri Web administrate de terţe părţi ce oferă bunuri, informaţii, software şi servicii („Servicii online oferite de terţe părţi”). Exemple ale unor astfel de Servicii online oferite de terţe părţi pot include, fără limitare, serviciul Kodak Easy Share Gallery. Accesul la şi utilizarea de către dvs. a oricăror Servicii online oferite de terţe părţi sunt guvernate de termenii, condiţiile, excluderile şi înştiinţările care se găsesc pe un astfel de site sau asociate în orice alt mod cu astfel de Servicii online oferite de terţe părţi. Adobe poate, oricând şi din orice motive, să modifice sau să întrerupă disponibilitatea oricărui Serviciu online oferit de terţe părţi. Adobe nu controlează, nu susţine şi nu acceptă responsabilitatea pentru Servicii online oferite de terţe părţi. Orice înţelegeri între dvs. şi terţe părţi în legătură cu un Serviciu online oferit de terţe părţi, inclusiv politicile de confidenţialitate ale unei astfel de părţi sau utilizarea de către aceasta a informaţiilor dvs. personale, livrarea şi plata pentru bunuri şi servicii, precum şi alţi termeni, condiţii, garanţii sau declaraţii asociate respectivelor înţelegeri, se reglementează exclusiv între dvs. şi respectiva terţă parte. Este posibil ca Serviciile online oferite de o terţă parte să nu fie disponibile în toate limbile sau pentru locuitorii tuturor ţărilor, iar Adobe poate modifica sau întrerupe disponibilitatea oricărui Serviciu online oferit de o terţă parte, oricând şi din orice motiv.

16.5.3 EXCEPTÂND CELE CONVENITE ÎN MOD EXPRES DE CĂTRE ADOBE, AFILIAŢII SĂI SAU O TERŢĂ PARTE ÎN CADRUL UNUI CONTRACT SEPARAT, VEŢI UTILIZA SERVICIILE ONLINE ADOBE SAU SERVICIILE ONLINE OFERITE DE TERŢE PĂRŢI PE PROPRIA RĂSPUNDERE, ÎN CONFORMITATE CU LIMITĂRILE DE GARANŢIE ŞI RĂSPUNDERE PREVĂZUTE ÎN CADRUL SECŢIUNILOR 7 ŞI 8.

16.6 Motorul After Effects Render. Dacă Software-ul include versiunea integrală Adobe After Effects, puteţi instala un număr nelimitat de Motoare Render pe Computerele din cadrul reţelei dvs. interne, care include cel puţin un Computer pe care este instalată versiunea integrală a software-ului Adobe After Effects. Termenul „Motor Render” desemnează o porţiune instalabilă a software-ului, care permite redarea proiectelor After Effects, dar nu poate fi utilizată pentru a crea sau a modifica proiectele şi nu include interfaţa completă a utilizatorului After Effects.

16.7 Certificate Digitale.

16.7.1 Utilizare. Certificatele digitale sunt eliberate de autorităţi de certificare terţe, inclusiv de furnizori Adobe Certified Document Services (CDS - Serviciile de Documente Certificate ale Adobe) incluşi în lista postată aici http://www.adobe.com/go/partners_cds_ro şi de furnizori incluşi în lista Adobe Approved Trust List (Lista de încredere aprobată de Adobe) („AATL”) aflată aici http://www.adobe.com/go/aatl_ro (denumite în mod comun „Autorităţi de certificare”) sau pot fi semnate în nume propriu.

16.7.2 Termeni şi condiţii. Achiziţionarea, utilizarea şi bazarea pe certificatele digitale este responsabilitatea dvs. şi a unei Autorităţi de certificare. Înainte de a vă baza pe orice document certificat, semnătură digitală sau servicii ale Autorităţilor de certificare, trebuie să examinaţi termenii şi condiţiile aplicabile conform cărora Autorităţile de certificare relevante furnizează servicii, inclusiv, de exemplu, contracte de subscriere, contracte fiabile între părţi, poliţe de certificare şi declaraţii de practică. Consultaţi link-urile http://www.adobe.com/go/partners_cds_ro pentru informaţii despre furnizori CDS Adobe şi link-ul http://www.adobe.com/go/aatl_ro pentru informaţii despre furnizorii AATL.

16.7.3 Confirmarea. Sunteţi de acord că (a) Software-ul, datorită configurării sau unor probleme externe, ar putea să indice faptul că o semnătură este valabilă, în ciuda faptului că certificatul digital ar fi putut fi revocat anterior momentului verificării, (b) securitatea sau integritatea unui certificat digital poate fi compromisă din cauza unui act sau al unei omisiuni comise de semnatarul documentului, de Autoritatea de certificare aplicabilă sau de orice altă terţă parte şi (c) un certificat poate să fie un certificat semnat în nume propriu care nu este furnizat de o Autoritate de certificare. DVS. SUNTEŢI UNICUL RESPONSABIL ÎN PRIVINŢA DECIZIEI DE A VĂ BAZA SAU NU PE UN CERTIFICAT. VEŢI UTILIZA CERTIFICATELE DIGITALE PE UNICA ŞI PROPRIA DVS. RĂSPUNDERE, EXCEPTÂND SITUAŢIA ÎN CARE O GARANŢIE SEPARATĂ SCRISĂ VĂ ESTE OFERITĂ DE O AUTORITATE DE CERTIFICARE.

16.7.4 Beneficiari terţi. Sunteţi de acord că orice Autoritate de certificare pe care vă bazaţi constituie un beneficiar terţ al acestui contract şi are dreptul să pună în aplicare prevederile acestui contract în nume personal ca şi cum ar fi Adobe.

16.7.5 Despăgubirea. Sunteţi de acord să despăgubiţi Adobe şi orice Autoritate de certificare aplicabilă (cu excepţia cazurilor prevăzute în mod expres în termenii şi condiţiile acesteia) în privinţa oricăror răspunderi, pierderi, acţiuni, prejudicii sau pretenţii (incluzând toate cheltuielile rezonabile, costurile şi onorariile avocaţilor) care decurg din respectivele sau sunt legate de utilizarea sau se bazează pe orice serviciu al unei astfel de autorităţi, incluzând, fără limitare, (a) faptul de a vă fi bazat pe un certificat expirat sau revocat; (b) verificarea necorespunzătoare a certificatului; (c) utilizarea unui certificat într-un alt mod decât cel permis în termenii şi condiţiile aplicabile, acest contract sau legislaţia aplicabilă, (d) eşecul în a exercita un raţionament rezonabil cerut de situaţia în care vă bazaţi pe serviciile emitentului sau pe certificate sau (e) imposibilitatea de a îndeplini obligaţiile prevăzute în termenii şi condiţiile legate de servicii.

16.8 Acrobat Standard, Acrobat Pro şi Caracteristici Adobe Acrobat Suite Document Extins.

16.8.1 Definiţii.

16.8.1.1 „Lansare” desemnează livrarea sau punerea la dispoziţie în alt mod, direct sau indirect, prin orice mijloace, inclusiv, fără însă a se limita la reţele sau Internet, a unui Document extins unuia sau mai multor destinatari.

16.8.1.2 „Document extins” desemnează un fişier în format de document portabil utilizat de către Software-ul Acrobat Standard, Acrobat Pro sau Adobe Acrobat Suite pentru a activa capacitatea de a salva local documente cu formulare PDF completate.

16.8.2 Dacă Software-ul include Acrobat Standard, Acrobat Pro sau Adobe Acrobat Suite, Software-ul include accesarea tehnologiei care vă permite activarea documentelor PDF cu anumite caracteristici, prin intermediul utilizării unui acreditări localizate în cadrul Software-ului („Cheia”). Dvs. sunteţi de acord să nu accesaţi, să nu încercaţi să accesaţi, să nu controlaţi, să nu dezactivaţi, să nu îndepărtaţi, să nu utilizaţi sau să nu distribuiţi Cheia în niciun scop.

16.8.3 Pentru orice Document extins unic, puteţi fie doar (a) să lansaţi un astfel de Document extins pentru un număr nelimitat de destinatari unici fără a extrage informaţii de la mai mult de cinci sute (500) de instanţe unice ale unui astfel de Document Extins sau orice copie fizică a unui astfel de Document Extins care conţine câmpuri de formular completate; fie doar (b) să lansaţi un astfel de Document Extins pentru cel mult cinci sute (500) de destinatari unici fără limitarea numărului de situaţii în care puteţi extrage informaţii dintr-un astfel de Document Extins care v-a fost înapoiat completat de astfel de destinatari. În ciuda oricăror prevederi contrare din prezentul contract, obţinerea unor licenţe suplimentare pentru utilizarea Acrobat Pro sau Adobe Acrobat Suite nu va majora limitele de mai sus (ceea ce înseamnă că limitele de mai sus reprezintă totalul maxim al limitărilor, indiferent de numărul de licenţe suplimentare pentru utilizarea produselor Acrobat Pro sau Adobe Acrobat Suite pe care le-aţi obţinut).

16.9 FlashPaper Printer. Fără a se lua în considerare orice prevederi contrare, dvs. nu puteţi (a) instala Printer FlashPaper pe un server pentru acces sau utilizare pentru utilizatori multipli sau (b) modifica sau înlocui interfaţa utilizatorului FlashPaper Printer care arată documentele FlashPaper.

16.10 Proiectoare Flash Player şi Runtime. Drepturile dvs. de a utiliza orice player, proiector, player independent, plug-in, runtime Flash sau control ActiveX care v-a fost furnizat ca parte a Software-ului sau împreună cu acesta sau într-un Fişier de ieşire vor fi numai acelea enumerate la link-ul următor: http://www.adobe.com/go/flashplayer_usage_ro. În cazul şi cu excepţia prezentei prevederi, dvs. nu aveţi niciun drept de a utiliza sau de a distribui un astfel de software.

16.11 Device Central. Imaginile dispozitivelor mobile afişate în cadrul Device Central sunt numai în scopuri de simulare. Dispozitivele mobile actuale comercializate de către producătorul aplicabil de dispozitive mobile ar putea sau nu să conţină tehnologia Adobe utilizată în cadrul Device Central pentru a crea simularea. Imaginile dispozitivelor mobile pot fi utilizate numai în scopuri necomerciale, de dezvoltare, numai în legătură cu conţinut dezvoltat utilizând Software-ul şi nu pot fi utilizate în niciun alt scop sau în niciun scop ilegal.

16.12 Contribute Publishing Services. În limita celor prevăzute de contractul de licenţă a utilizatorului final pentru software-ul Contribute Publishing Services care însoţeşte un astfel de software, dvs. nu vă veţi conecta la software-ul Contribute Publishing Services decât dacă aţi achiziţionat o licenţă pentru a vă conecta la un astfel de software Contribute Publishing Services pentru fiecare persoană care se poate conecta la un astfel de software Contribute Publishing Services; cu condiţia ca, totuşi, versiunile de încercare ale software-ului Adobe Contribute să poată fi instalate şi conectate la software-ul Contribute Publishing Services în conformitate cu contractul de licenţă a utilizatorului final pentru software-ul Contribute Publishing Services.

16.13 Adobe Presenter. În cazul în care Software-ul include Adobe Presenter şi dvs. instalaţi sau utilizaţi programul de completare Adobe Connect în legătură cu utilizarea Software-ului, sunteţi de acord că veţi instala şi utiliza programul de completare Adobe Acrobat Connect numai pe un Computer desktop şi nu pe vreun alt produs de tip non-PC, incluzând, fără limitare, aplicaţii web, set top box (STB), dispozitive portabile, telefoane sau dispozitive pad web. De asemenea, porţiunea Software-ului care este inclusă într-o prezentare, informaţii sau conţinut creat sau generat utilizând Software-ul („Adobe Presenter Run-Time”) poate fi folosită numai împreună cu prezentarea, informaţiile sau conţinutul în care este încorporată. Nu puteţi utiliza şi veţi face ca toate licenţele unor astfel de prezentări, informaţii sau conţinut să nu poată utiliza Adobe Presenter Run-Time altfel decât este inclus în asemenea prezentări, informaţii sau conţinut. Mai mult, nu puteţi să modificaţi, să apelaţi la inginerie reversibilă sau să dezasamblaţi Adobe Presenter Run-Time şi veţi face ca niciunul dintre licenţiaţii unor astfel de prezentări, informaţii sau conţinut să nu procedeze astfel.

16.14 DISTRIBUŢIA AVC. Următoarea înştiinţare se aplică Software-ului ce conţine funcţionalitate import şi export de tip AVC: ACEST PRODUS ESTE LICENŢIAT CONFORM LICENŢEI DE PORTOFOLIU DE PATENTE AVC PENTRU UTILIZAREA PERSONALĂ NECOMERCIALĂ DE CĂTRE UN CONSUMATOR PENTRU A (a) CODIFICA MATERIAL VIDEO ÎN CONFORMITATE CU STANDARDUL AVC („MATERIAL VIDEO AVC”) ŞI/SAU (b) DECODIFICA MATERIAL VIDEO AVC CARE A FOST CODIFICAT DE UN CONSUMATOR IMPLICAT ÎNTR-O ACTIVITATE PERSONALĂ NECOMERCIALĂ ŞI/SAU A FOST OBŢINUT DE LA UN FURNIZOR VIDEO LICENŢIAT PENTRU A FURNIZA MATERIAL VIDEO AVC. NICIUN FEL DE LICENŢĂ NU ESTE ACORDATĂ SAU NU VA FI IMPLICATĂ PENTRU ORICE ALT FEL DE UTILIZARE. INFORMAŢII SUPLIMENTARE SE POT OBŢINE DE LA MPEG LA, L.L.C. CONSULTAŢI http://www.adobe.com/go/mpegla_ro.

16.15 DISTRIBUŢIA MPEG-2. Următoarea înştiinţare se aplică Software-ului ce conţine funcţionalitate import şi export de tip MPEG-2: UTILIZAREA ACESTUI PRODUS ALTFEL DECÂT PENTRU UZUL PERSONAL AL CONSUMATORULUI ÎN ORICE MANIERĂ CARE RESPECTĂ STANDARDUL MPEG-2 PENTRU CODIFICAREA INFORMAŢIILOR VIDEO PENTRU MEDIA TIP PACHET ESTE INTERZISĂ ÎN MOD EXPRES ÎN LIPSA UNEI LICENŢE CONFORME CU PATENTELE APLICABILE DIN PORTOFOLIUL DE PATENTE MPEG-2, LICENŢĂ CARE ESTE DISPONIBILĂ DE LA MPEG LA, L.L.C. 250 STEELE STREET, SUITE 300 DENVER, COLORADO 80206.

16.16 Flash Builder cu LiveCycle Data Services (LCDS) Data Management Library. Adobe Flash Builder poate include biblioteca fds.swc. Puteţi utiliza fds.swc doar pentru a oferi funcţionalităţi de managementul datelor la client şi ca fişier de ieşire din software-ul pe care îl dezvoltaţi, în următoarele condiţii. Nu puteţi (a) utiliza fds.swc pentru a permite asocieri sau funcţionalităţi offline în cadrul software-ului sau (b) incorpora fds.swc într-un software similar cu Adobe LiveCycle Data Services sau BlazeDS. Dacă doriţi să întreprindeţi oricare dintre acţiunile de mai sus, trebuie să solicitaţi o licenţă separată de la Adobe.

16.17 Folio Producer şi Folio Builder.

16.17.1 Folio Producer. Puteţi instala şi folosi Folio Producer ca urmare a licenţelor enumerate. În scopul acestei Secţiuni 16.17, Folio Producer înseamnă Overlay Creator Panel, Content Bundler, Digital Publishing Plug-in pentru InDesign şi Content Viewer pentru tehnologii Desktop instalate împreună cu Software-ul.

16.17.2 Licenţa pentru Overlay Creator Panel, Content Bundler şi Digital Publishing Plug-in pentru InDesign. Puteţi instala şi utiliza Overlay Creator Panel, Content Bundler şi Plug-in-ul Digital Publishing (“Authoring Tools”) pentru InDesign doar în scopul realizării conţinutului dumneavoastră care este menit să fie vizualizat cu Content Viewer. Nu aveţi voie să distribuiţi Authoring Tools niciunei alte terţe părţi, exceptând cazul în care se stipulează altfel.

16.17.3 Licenţa pentru Content Viewer. Licenţa Content Viewer: Puteţi instala şi folosi Content Viewer pentru a (a) utiliza, evalua şi testa fişierele rezultate din Authoring Tools; şi (b) poate realiza back-up şi copii arhivă din când în când, după cum consideră Clientul rezonabil necesar. Nu aveţi voie să distribuiţi Content Viewer individual niciunei alte terţe părţi, exceptând cazul în care se stipulează altfel.

16.17.4 Licenţă pentru Folio Builder. Puteţi instala şi folosi Folio Builder numai în scopul accesării şi folosirii serviciului Adobe Digital Publishing Suite. Nu aveţi voie să distribuiţi Folio Builder niciunei alte terţe părţi, exceptând cazul în care se stipulează altfel.

În cazul în care aveţi întrebări cu privire la prezentul contract sau doriţi să cereţi de la Adobe orice informaţie, vă rugăm să utilizaţi adresa şi informaţiile de contact furnizate cu acest produs pentru a lua legătura cu biroul Adobe care deserveşte jurisdicţia dvs.

Adobe, Acrobat, Acrobat Connect, Adobe AIR, After Effects, Authorware, Contribute, Creative Suite, Flash, FlashPaper, kuler, LiveCycle, Pixel Bender şi Shockwave sunt fie mărci comerciale înregistrate, fie mărci comerciale ale Adobe Systems Incorporated în Statele Unite şi/sau în alte ţări. Toate celelalte mărci se află în proprietatea respectivilor lor proprietari.

Gen_WWCombined-ro_RO-20110105_1512